સણકા મારતા પગને તો હજી એ ભૂલી જાત. નોતી ભૂલાતી એનાથી એ ઘટના, જેને કારણે આજ પોતાના આ હાલ હતા.બજરંગીને પોતાની ઉપર જ ગુસ્સો આવ્યો ..સડક ખોદતી વખતે એ બેધ્યાન થયો એટલે જ તો પોતાનો કોસ પોતાના પગ પર વાગ્યોને ..., કાશ એ વખતે ઓલ્યા બંગડી વેંચવા વાળાની લારી ના નીકળી હોત અને કાશ એ પોતાની જોરુ "રૂખી" ને બે જોડી બંગડી લઇ દેવાના દિવાસ્વપ્ન જોવામાં ના સરી પડ્યો હોત...વેવલો ક્યાંનો ...?, રુખીને શરીર ઢાંકવાને એક આખી કહેવાય એવી સાડી પણ નથી અને આ હાલ્યો બંગડી પહેરાવવા ...,